text: Bank til håndbold 
  10 marts 2012 kl. 17.03
  Flere af landsdelens pengeinstitutter var med, da der var uofficielle Danmarksmesterskaber i håndbold.
  Det var egentlig bare de pengeinstitutter, der samarbejder med kreditforeningen Totalkredit, der kunne være med. 
  Men de kom fra hele landet, så et slags DM var der tale om. Tønder Bank fra TV SYDs sendeområde spillede sig i finalen, men tabte efter en hård fight til Sparekassen Thy. 
  Selveste landholdstræner Ulrik Wilbek stod for premieoverrækkelsen - fordi Totalkredit er hovedsponsor for herrelandsholdet. 
  Landstræneren viste god sans for humor, da han talte med TV SYD. 
  - Niveauet er højt, så jeg ærgrer mig over, at jeg ikke ventede til i dag med at udtage truppen til OL, sagde han med et stort smil på læben.
  